ועדת החוקה, חוק ומשפט, כנסת 25, פרוטוקול מספר 160, 2023-11-06 00:00

שמחה רוטמן: בוקר טוב

שמחה רוטמן:  אנחנו בנושא חוק המאבק בטרור, התיקון שעוסק בצריכת תכני טרור

שמחה רוטמן:  אנחנו בהנמקת הסתייגויות והצבעה בצורכה מרוכזת

שמחה רוטמן:      לפני ההצבעה על ההסתייגויות, אני באתי בדברים, מאחר שיש כאן סוגיה, יש שני דברים שהם גם דחופים וגם חשובים ועליהם הצלחנו להגיע להסכמות בגדול, קואליציה ואופוזיציה, לא כל חברי האופוזיציה אבל רוב חברי הכנסת, רוב חברי הבית, ואלה סעיפים 1 ו-2 להצעת החוק

שמחה רוטמן:  סעיף 3 מדבר על התוספת

שמחה רוטמן:  מאחר והוא עוסק בין הסמכויות של המשטרה והפרקליטות, והוא גם לא כל כך דחוף למערכת, כרגע הוא לא משפיע על שיטת העבודה שלהם מחר בבוקר ויש עוד דיונים שאנחנו עוד רוצים לעשות בעניינו, אני אציע לחבריי לפצל את סעיף 3

שמחה רוטמן:  מה שנעלה למליאה יהיו סעיפים 1 ו-2 וסעיף 3 יישאר על שולחן הוועדה להמשך עבודה

שמחה רוטמן:      אדוני היועץ המשפטי, אתה רוצה להגיד מה הפרוצדורה?         

גור בליי: תכף אני אקריא איזשהו נוסח של החלטת הפיצול

גור בליי:  אחר כך צריך להביא אותו למליאה, לאשר אותו במליאה ובעצם רק אחרי שהפיצול מאושר במליאה אנחנו נניח את ההצעה כפי שהוועדה תאשר

שמחה רוטמן: אבל אנחנו כבר נצביע על ההסתייגויות ויהיה לנו כבר נוסח למליאה

גור בליי: כן

שמחה רוטמן: זה לא יעכב

גור בליי: זה לא יעכב

שמחה רוטמן: תקריא את הנוסח

שמחה רוטמן:  רק את סעיף 3 אנחנו מפצלים

גור בליי: ההצעה היא לפצל החלטת פיצול של הצעת חוק המאבק בטרור (תיקון מס' 9)

גור בליי:  זה כנראה יהיה תיקון מס' 10 כי יש תיקון מקביל שנדון בחוץ וביטחון שכנראה יונח לפני כן

גור בליי:  תיקון מספר 9 (הוראת שעה) צריכת פרסומי טרור תשפ"ד-2023 לפי סעיף 84(ב) לתקנון הכנסת

גור בליי:       לפי הצעת ועדת החוקה חוק ומשפט מחליטה הכנסת – זה מה שהוועדה מציעה לכנסת להחליט –לפי סעיף 84(ב) לתקנון הכנסת לאשר את החלטת הוועדה לפצל את הצעת החוק להצעות חוק נפרדות כך שחלק מההצעה יכלול את סעיפים 1 ו-2 ו חלק אחר מההצעה יכלול את סעיף 3 להצעת החוק

שמחה רוטמן: מי בעד? 3

שמחה רוטמן:  מי נגד? אין נגד

שמחה רוטמן:  מי נמנע? אין נמנעים

שמחה רוטמן: אושר

שמחה רוטמן: אושר

שמחה רוטמן:  אנחנו נעביר למליאה את ההחלטה בנוסח שהוקרא על ידי היועץ המשפטי

שמחה רוטמן:      בנוגע לסעיפים 1 ו-2, הוגשו הסתייגויות אבל אני רואה שכל מגישי ההסתייגויות אינם נוכחים כאן

שמחה רוטמן:  חלקם פנו אלי מראש, חלקם לא, אבל כאקט של לפנים משורת הדין ואם הם ירצו אחר כך לוותר על זכות הדיבור שלהם במליאה, נעשה זאת

גלעד קריב: אנחנו נבקש בקשת רשות דיבור

שמחה רוטמן: רשות דיבור, בוודאי

גלעד קריב: סיעת העבודה וסיעת יש עתיד

גור בליי: תעבירו לנו חתימות

קארין אלהרר: אין בעיה

שמחה רוטמן: רשמנו את זה

שמחה רוטמן:  להקריא את ההצעה? שינינו את הנושא של חובת הדיווח

שמחה רוטמן: אם אתה רוצה לעשות עוד הקראה, בסדר גמור

גור בליי: לפני ההסתייגויות

גור בליי:  אני אקריא כרגע רק את סעיפים 1 ו-2

גור בליי:      הצעת חוק המאבק בטרור (תיקון מספר 9) והוראת שעה תשפ"ד-2023     

גור בליי: זה לעניין אצילת סמכות היועצת לאישור

גור בליי: בסעיף 24, אחרי סעיף קטן (ג) יבוא -     (ג1)	(1) הצורך באופן שיטתי ומתמשך פרסומים של ארגון טרור המנוי בתוספת השנייה, כאמור בפסקה (2), בנסיבות שמעידות על הזדהותו עם ארגון הטרור - זאת הערת נוסח של משרד המשפטים, אותו ארגון טרור - דינו מאסר שנה

גור בליי:  ואולם לעניין פרסומים כאמור בפסקת משנה (ג) של אותה פסקה יראו צריכה שיטתית ומתמשכת של פרסומים כאמור רק אם התלוותה לצריכת פרסומים כאמור בפסקאות משנה (א) או (ב) של אותה פסקה

גור בליי:      זה אומר שהתיעוד צריך לבוא ביחד עם השבח או הקריאה הישירה

גור בליי:        (2) עבירה כאמור בפסקה (1) תחול לעניין פרסומים הכוללים אחד מאלה:     

גור בליי: דברי שבח, אהדה או עידוד למעשה טרור

גור בליי: לא יראו צריכה של פרסומים כאמור בפסקה (2) שנעשתה באקראי ולמטרה כשרה ובכלל זה לשם העמדת מידע לציבור, מניעת עבירות טרור או מחקר כצריכה אסורה לפי סעיף קטן זה

גור בליי: אלה כבר העניינים הטכניים כדי ליצור את התוספת עם ארגוני הטרור

גור בליי: בסעיף 98 -      

גור בליי: האמור בו יסומן "(א)" ובו, במקום "התוספת" יבוא "התוספת הראשונה"

קטן יבוא: "(ב)	 שר המשפטים בהסכמת שר הביטחון ובאישור ועדת החוקה חוק ומשפט של הכנסת רשאי, בצו, לשנות את התוספת השנייה"

קטן יבוא:      זו הרשימה של ארגוני הטרור

ואחריו יבוא: זה סעיף הדיווח שהוועדה ביקשה

ואחריו יבוא:      "(ב)	 שר המשפטים ידווח לוועדת החוקה חוק ומשפט של הכנסת, ב-1 ביוני וב-1 בדצמבר בכל שנה – זה בפער של שישה חודשים - על אופן יישום הוראות סעיף 24(ג1), על מספר החקירות שנפתחו בחשד לביצוע עבירה לפי סעיף 24(ג1), מספר העצורים בשל חשד כאמור, מספר כתבי האישום שהוגשו בשל אותה עבירה, ותוצאות ההליכים הפליליים האמורים, בששת החודשים שקדמו למועד הדיווח, בפילוח לפי ארגון הטרור שפרסומיו נצרכו"

הראשונה יבוא: "תוספת שנייה (סעיף 24(ג1))     

הראשונה יבוא: ארגון החמאס (חרכת מקאומה איסלאמיה) כהגדרתו בהכרזה לפי סעיף 8 לפקודת מניעת טרור, התש"ח-1948, מיום י"ט בסיוון התשמ"ט (22 ביוני 1989)"

הראשונה יבוא:      עד כאן

הראשונה יבוא:  סעיף 3 פוצל

שמחה רוטמן: בעקרון אמרנו שנצביע במרוכז

שמחה רוטמן:  אתה רוצה לנמק במרוכז אתה הסתייגויות של מפלגתך או שאתה רוצה שנעבור להצבעה?     

יוסף עטאונה: נעבור להצבעה

שמחה רוטמן: מאחר וכן הגעת, נעשה הצבעה על ההסתייגויות שלכם בנפרד ואז על כל ההסתייגויות של כל השאר תהיה הצבעה אחת

גור בליי: לחדד

גור בליי:  חבר הכנסת עטאונה, לגבי הסתייגויות של חד"ש תע"ל, קיבלנו הבוקר שתי רשימות

גור בליי:  אני רק רוצה לומר משהו לפרוטוקול

גור בליי:  רשימה אחת מחברת הכנסת עאידה תומא סלימאן ורשימה אחת מחבר הכנסת עופר כסיף

גור בליי:  אני קיבלתי הודעה ב-ווטסאפ מהיועץ הפרלמנטרי של חבר הכנסת עופר כסיף להתעלם מהרשימה שלו וכי הרשימה המחייבת היא של עאידה

יוסף עטאונה: נכון

גור בליי: אלה 21 הסתייגויות שמופיעות בפניכם

שמחה רוטמן: מי בעד קבלת ההסתייגויות של סיעת חד"ש-תע"ל? 1

שמחה רוטמן:  מי נגד? 3

שמחה רוטמן:  מי נמנע? אין נמנעים

שמחה רוטמן: ההסתייגויות לא נתקבלו     

שמחה רוטמן: אני קובע כי ההסתייגויות נדחו

שמחה רוטמן:      אנחנו מצביעים על ההסתייגויות של שאר המפלגות שנציגיהן אינם כאן

שמחה רוטמן:  חלקם דיברו וחלקם לא

שמחה רוטמן:  אני לא זוכר מי דיבר ומי ביקש, אנחנו לפנים משורת הדין נעשה הצבעה על כל ההסתייגויות הללו במאוחד

גור בליי: אני אומר במה מדובר

גור בליי:  יש 14 הסתייגויות של סיעת רע"ם שהועברו בשבוע שעבר

גור בליי:  יש שתי הסתייגויות של חברת הכנסת מלינובסקי ושתי הסתייגויות של חבר הכנסת סעדה

גלעד קריב: סעדה הוא נגד

שמחה רוטמן: אני לא יודע

שמחה רוטמן:  אם הוא ירצה, הוא ימחק אחר כך

גור בליי: שלוש הצבעות

שמחה רוטמן: נעשה שלוש הצבעות

שמחה רוטמן:       מי בעד קבלת ההסתייגויות של סיעת רע"מ? 1

שמחה רוטמן:  מי נגד? 2

שמחה רוטמן:  מי נמנע? אין נמנעים

שמחה רוטמן: ההסתייגויות לא נתקבלו     

שמחה רוטמן: אני קובע כי הסתייגויות סיעת רע"מ נדחו

שמחה רוטמן:      אנחנו מצביעים על ההסתייגויות של יוליה מלינובסקי

שמחה רוטמן:  מי בעד? מי נגד? 2

שמחה רוטמן:  מי נמנע? אין נמנעים

שמחה רוטמן: ההסתייגויות לא נתקבלו     

שמחה רוטמן: אני קובע שההסתייגויות של חברת הכנסת יוליה מלינובסקי נדחו

שמחה רוטמן:      אנחנו מצביעים על ההסתייגויות של חבר הכנסת משה סעדה

שמחה רוטמן:  מי בעד? מי נגד? 2

שמחה רוטמן:  מי נמנע? אין נמנעים

שמחה רוטמן: ההסתייגויות לא נתקבלו     

שמחה רוטמן: אני קובע כי ההסתייגויות של חבר הכנסת משה סעדה נדחו 

שמחה רוטמן:      אני חושב שהם ימחקו את ההסתייגויות לפני המליאה

שמחה רוטמן:  ניצור איתם קשר

שמחה רוטמן:  יכול להיות שהם ירצו להמיר אותם לדיבור

גלעד קריב: הם יכולים להמיר אותם לרשות דיבור?     

גור בליי: הם יכולים לבקש

גור בליי:  בדרך כלל אנחנו מאפשרים, כמובן בתנאי שזה לפני הנחה

שמחה רוטמן: 	נשאר לנו להצביע על נוסח החוק אחרי שנפלו כל ההסתייגויות

שמחה רוטמן:  מי בעד נוסח החוק כפי שהוקרא על ידי היועץ המשפטי? 5

שמחה רוטמן:  מי נגד? 1

שמחה רוטמן:  מי נמנע? אין נמנעים

שמחה רוטמן: אושר     

שמחה רוטמן: אני קובע כי הצעת חוק המאבק בטרור (את מספר התיקון נדע יותר מאוחר), צריכת פרסומי טרור, אושרה להצבעה בנוסח הוועדה

גור בליי: זה בכפוף לאישור החלטת הפיצול במליאת הכנסת

שמחה רוטמן: כן

שמחה רוטמן:  בכפוף לאישור החלטת הפיצול במליאת הכנסת

שמחה רוטמן:      אני אומר רוויזיה

שמחה רוטמן:  ההצבעה על הרוויזיה תהיה החל משעה 09:40

שמחה רוטמן:  נוציא הודעה כמה דקות לפני

גלעד קריב: זה משהו חדש לקבוע החל משעה מסוימת

שמחה רוטמן: זה בגלל שנהיה באמצע ישיבה אחרת

שמחה רוטמן:  בשעה 09:45 תהיה ההצבעה

שמחה רוטמן:  אני מקבל את הצעתך

שמחה רוטמן:       תודה רבה לכל חברי הכנסת וצוות הוועדה וצוות הייעוץ המשפטי על הכנת ההצעה

שמחה רוטמן:  אני מודה לחבריי מהקואליציה ומהאופוזיציה

שמחה רוטמן:  למרות שאני יודע שהצעת החוק הזאת לא הייתה קלה לאף אחד מכל הכיוונים, גם לחברי הכנסת שהגישו הסתייגויות, גם בקואליציה וגם באופוזיציה, גם הסתייגויות להחמיר את ההצעה, גם הסתייגויות להקל בהצעה, אבל בסופו של דבר התגבשנו סביב נוסח כרוח האחדות של ימים אלה של המלחמה בטרור שמאיימת על כולנו

שמחה רוטמן:  אני רוצה להודות לכולם

שמחה רוטמן:      למרות שיש לי הרבה מאוד מה לומר על מה שהיה סביב הכנת הצעת החוק הזאת, לרבות לעניין המאבק בטרור, מן הסתם נעסוק בנושא הזה בהרחבה בישיבת המעקב

יואב סגלוביץ': אתה יודע כמה דברים יש לי לומר?     

שמחה רוטמן: אתה גם אמרת אותם

יואב סגלוביץ': לא אמרתי

שמחה רוטמן: את חלקם

יואב סגלוביץ': קצה קצהו של מה שיש לי להגיד

שמחה רוטמן: רק תחשוב מה לי יש לומר

גלעד קריב: למרות שיש לנו הרבה מה לומר, אנחנו נתעקש לומר את זה בזמן ובמקום המתאים

שמחה רוטמן: בכל מקרה, אני מודה לכולם

שמחה רוטמן:  תודה רבה

שמחה רוטמן:  אנחנו נשוב ונתכנס בשעה 09:45

שמחה רוטמן: אני מחדש את הישיבה

שמחה רוטמן:  אנחנו נצביע על הרוויזיה של הצעת חוק המאבק בטרור, (צריכת פרסומי טרור)

שמחה רוטמן:  זו רוויזיה שאני הגשתי

שמחה רוטמן:  למרות שאני הגשתי אותה, אני מבקש מחבריי להתנגד לרוויזיה

שמחה רוטמן:      מי בעד קבלת הרוויזיה? מי נגד? 4

שמחה רוטמן:  מי נמנע? אין נמנעים

שמחה רוטמן: הרוויזיה לא נתקבלה     

שמחה רוטמן: אני קובע שהרוויזיה על הצעת חוק המאבק בטרור (צריכת פרסומי טרור), נדחתה

שמחה רוטמן:      הנוסח של החוק – כמובן לאחר אישור הפיצול במליאה – יועבר להצבעה במליאה

שמחה רוטמן:       תודה רבה לכל הנוכחים

שמחה רוטמן:  ישיבה זו נעולה

שמחה רוטמן:      הישיבה הבאה מתחילה בשעה 10:00